[{"text_idx": "#000000", "text": "Gaurkoan berriro ere sarrera motx bat, datorren hilabeterako egutegia zuekin partekatzeko."}, {"text_idx": "#000001", "text": "Aurtengo egutegiak lorez apaindutakoak dira, eta uztailean peonia arrosa pare bat dira kolore apur bat ematen dutenak."}, {"text_idx": "#000002", "text": "Azpiko irudi honetan ikus dezakezue nola geratu egin den."}, {"text_idx": "#000003", "text": "Zuen gustukoa dela, ba badakizue, azpiko deskarga botoian klikatuz zuena izango da."}, {"text_idx": "#000004", "text": "Beti bezala, JPG. formatuan dago,nahi duzuen tamainan inprima dezazuen."}, {"text_idx": "#000005", "text": "Eskolako oporrak iritsi dira, eta honekin uda garaiko eskulanekin hasteko momentua iritsi da."}, {"text_idx": "#000006", "text": "Gaurkoan udako zutargi polit bat nola egin dugun kontatuko dizuegu.Udako gauak terrazan argitzeko edo dekorazio moduan erabiltzeko detaile polita izan daitezkeela pentsatu dugu."}, {"text_idx": "#000007", "text": "Beti bezala etxean ditugun gauzak birziklatuz egindako lan bat da."}, {"text_idx": "#000008", "text": "Ikusi erabili egin ditugun material sorta:"}, {"text_idx": "#000009", "text": "Paperezko ezpain zapia. Uda kutsua duena. Guk arraindun bat erabili dugu."}, {"text_idx": "#000010", "text": "Tapa bat. Kristalezko poto batena."}, {"text_idx": "#000011", "text": "Kola txuria eta ur pixka bat."}, {"text_idx": "#000012", "text": "Pintzelak, guk bi motatakoak erabili ditugu. Ohiko bat kolarekin lan egiteko, eta esponjadun bat pinturarekin lan egiteko."}, {"text_idx": "#000013", "text": "Behin materialak prest ditugula, hasi gaitezen zutargia egiten."}, {"text_idx": "#000014", "text": "Gure zutargiaren oinarri gisa lata erabiliko dugu, eta hau apaintzen hasiko gera."}, {"text_idx": "#000015", "text": "Lehenengo egingo duguna, lata margotzea izango da. Pintura txuria hartu, eta esponjadun pintzelarekin inguru guztia margotuko dugu. Ondo lehortu arte itxaron, eta bigarren kapa bat ere emango diogu. Berriro ere ondo lehortu arte itxarongo dugu."}, {"text_idx": "#000016", "text": "Ezpainzapiaren txanda orain. Lata apaintzeko erabiliko dugun tamainako zatia, eskuekin moztuko dugu."}, {"text_idx": "#000017", "text": "Hau egin dugunean, zapiaren gaineko kaparekin bakarri geratuko gera."}, {"text_idx": "#000018", "text": "Kola txuria ur pixka batekin nahasi egingo dugu."}, {"text_idx": "#000019", "text": "Kola nahasketa hartu eta lata gainetik pasako dugu, gainetik ezpainzapia jarri eta honen gainetik berriro ere kola nahasketa jarriko diogu. Hau lataren inguru guztia osatu arte. Sobera daukagun pusketa eskuekin kendu eta gainetik ere kola nahasketa jarriko diogu."}, {"text_idx": "#000020", "text": "Lataren goi eta behe aldeetan sobera dugun materiala, uretan bustitako pintzelaren laguntzarekinegingo dugu."}, {"text_idx": "#000021", "text": "Orain lata berriro ere oso ondo lehortzen utziko dugu."}, {"text_idx": "#000022", "text": "Taparekin lan egiteko garaia. Hau izango da, berez, kandela jartzeko tokia."}, {"text_idx": "#000023", "text": "Guk tapa txuria erabili dugu, beraz ez diogu ezer egin. Beste kolore batetako tapa eduki ezkero txuriz margotzea gomendatuko genizueke."}, {"text_idx": "#000024", "text": "Tapa hartu eta itsasgarri unibertsalarekin lataren gainean itsatsiko dugu."}, {"text_idx": "#000026", "text": "Kandela bat gainean jarri eta gozatzera!. Guk led kandela bat jarri diogu argazkiak egiteko, baina edozein kandela mota erabiltzeko aproposa da."}, {"text_idx": "#000027", "text": "Guk orain zutargi hau, gure lagun @diydetodounpoco Annaren etxera eramango dugu. Bertan, hilabete honetako #denetarikikasten erronkan parte hartzera."}, {"text_idx": "#000028", "text": "Handik pasatzera animatzen zaituztegu aurkezten diren proposamen guztiak ikustera, eta gure proposamen hau gustukoa baduzue gure alde bozkatzera."}, {"text_idx": "#000030", "text": "Hementxe gaude bueltan @Patypeando blogak antolatzen duen hilabete honetako #paketatzepolita erronkarako gure proposamena zuekin partekatzeko."}, {"text_idx": "#000031", "text": "Hilabete honetan paketatze musikalak prestatu egin behar genituen, eta hau izan da guri bururatu egin zaiguna."}, {"text_idx": "#000032", "text": "Gauza da, aspaldiko partez kandela literarioak modan jarri zirela, eta hau oinarri hartuz, guk gure eskuz egindako kandelak kantutan oinarritzen hasi ginela. Eta oraingo honetan, oparitzeko kandela musikal bat prestatu egin berria genuela. Gure kandela Mikel Urdangarin abeslariaren \"edari goxua\" kantuan oinarritua dago, mahats usaina duela ardoa gogoratuz. Beraz, kandela honen paketatzea ere kantu honetan oinarritu egin dugu."}, {"text_idx": "#000033", "text": "Esan beharrik ez dago, baina bada ezpada, opariaren hartzailea, Mikel Urdangarinen zalea dela jakin ezazue."}, {"text_idx": "#000034", "text": "Hauek izan dira erabili egin ditugun materialak:"}, {"text_idx": "#000035", "text": "Partitura inprimatuak. Interneten bilatu eta bertatik deskargatutakoa dira. Gure kasuan \"edari goxoa\" kantuaren partiturak."}, {"text_idx": "#000037", "text": "Lazo puska bat. Kasu honetan beltza."}, {"text_idx": "#000038", "text": "Goraizak, zelo eta barrako kola."}, {"text_idx": "#000039", "text": "Hasteko, partituradun bi folioak, elkarren artean, eta bi aldeetatik pegatuko ditugu zeloarekin. Folioekin poltsa bat osatu nahi dugu eta honekin gorputza egitea lortuko dugu."}, {"text_idx": "#000040", "text": "Orain azpiko aldea irudietan ikusten den bezala tolestu eta pegatuko dugu, poltsaren oinarria lortzeko."}, {"text_idx": "#000041", "text": "Alboetan ere tolesdurak egingo dizkiogu irudietan ikusten den bezala, paperezko poltsa bukatzeko."}, {"text_idx": "#000042", "text": "Irudia moztu, kartulinaren gainean pegatu eta hau ere moztu irudiaren itzala irudikatuz. Emaitza hartu eta partiturekin egindako poltsaren gainean pegatu egin dugu."}, {"text_idx": "#000043", "text": "Oparia hartu, poltsaren barruan sartu eta paketea ixteko garaia iritsi da."}, {"text_idx": "#000044", "text": "Itxi baino lehen, zinta beltza hartu eta inguruan jarriko diogu poltsari irudietan ikusten den bezala, eta bertan korapilatuko dugu. Ondoren poltsa zintaren gainetik tolestu eta pegatuko dugu. Honela zinta poltsaren heldulekua bihurtu dugu."}, {"text_idx": "#000045", "text": "Eta hau izan da gure #paketatzepolita musikalaren prozesua."}, {"text_idx": "#000046", "text": "Jakin ezazue opariaren hartzaileari, bai oparia eta baita paketatzea ikaragarri gustatu zaizkiola."}, {"text_idx": "#000047", "text": "Ba hau da gure proposamena. Orain paketatze musikal hau hartu eta #patypeando blogera goaz, hilabete honetako erronkan parte hartzera. #paketatzepolita guztiak ikustera gonbidatzen zaituztegu eta gurea zuen gustukoa bada gure alde bozkatzera."}, {"text_idx": "#000048", "text": "Korrika eta presaka eta egun pare bat direla hilabetea hasi egin dela, baina oraindik baliogarria izango duzuelakoen hemen duzue hilabete honetarako egutegia."}, {"text_idx": "#000049", "text": "Aurtengo guztiak bezala lorez apaindu egin dut, kolore puntu bat ematen."}, {"text_idx": "#000050", "text": "Hemen ikus dezakezue nola geratu dan.."}, {"text_idx": "#000051", "text": "Zuen gustukoa bada, eta oraindik baliagarri uste baduzue. Azpiko deskarga botoian klikatuz zuena izango da."}, {"text_idx": "#000052", "text": "Beti bezala jpg formatuan dago nahi duzuen tamainan inprima dezazuen."}, {"text_idx": "#000055", "text": "Un hogar para mis cositas"}]